Existuje niekoľko typov napájania, ktorými môžu epilátory disponovať. Prístroj na dobíjací akumulátor vám dáva voľnosť v tom, že ho môžete používať takmer kdekoľvek – v kúpeľni, na stoličke či sedačke, a pokiaľ je epilátor vodeodolný, tak aj v sprche. Naproti tomu s epilátorom na sieťový pohon musíte byť stále v dosahu zásuvky, odpadá vám však nutnosť dobíjania vopred, a tak je prístroj neustále pripravený na prácu. Niektoré epilátory ponúkajú dokonca kombinované napájanie, čo prináša najviac výhod. U malých epilátorov na tvár sa najčastejšie stretnete s pohonom na tužkové baterky.